CELEX: 62017CA0703
Language: bg
Date: 2019-10-10 00:00:00
Title: Дело C-703/17: Решение на Съда (втори състав) от 10 октомври 2019 г. (преюдициално запитване от Oberlandesgericht Wien — Австрия) — Adelheid Krah/Universität Wien (Преюдициално запитване — Свободно движение на хора — Член 45 ДФЕС — Работници — Регламент (ЕС) № 492/2011 — Член 7, параграф 1 — Старши лектори постдокторанти — Ограничено зачитане на релевантния предходен трудов стаж, придобит в друга държава членка — Система за определяне на трудовите възнаграждения, която обвързва правото на по-високо възнаграждение с времето, прослужено при настоящия работодател)

16.12.2019   
            
            
               BG
            
            
               Официален вестник на Европейския съюз
            
            
               C 423/4
            
         
      Решение на Съда (втори състав) от 10 октомври 2019 г. (преюдициално запитване от Oberlandesgericht Wien — Австрия) — Adelheid Krah/Universität Wien
      (Дело C-703/17) (1)
      
      (Преюдициално запитване - Свободно движение на хора - Член 45 ДФЕС - Работници - Регламент (ЕС) № 492/2011 - Член 7, параграф 1 - Старши лектори постдокторанти - Ограничено зачитане на релевантния предходен трудов стаж, придобит в друга държава членка - Система за определяне на трудовите възнаграждения, която обвързва правото на по-високо възнаграждение с времето, прослужено при настоящия работодател)
      (2019/C 423/04)
      Език на производството: немски
      
         Запитваща юрисдикция
      
      Oberlandesgericht Wien
      
         Страни в главното производство
      
      
         Жалбоподател: Adelheid Krah
      
         Ответник: Universität Wien
      
         Диспозитив
      
      Член 45, параграф 1 ДФЕС трябва да се тълкува в смисъл, че не допуска правила на университет в държава членка като спорните в главното производство, по силата на които за целите на класирането на работещ в този университет старши лектор постдокторант по скалата на заплащане му се зачитат най-много общо четири години от предходния трудов стаж в друга държава членка, ако съответната му работа е била равностойна, дори еднаква с тази, която той трябва да извършва на длъжността старши лектор постдокторант.
      Член 45 ДФЕС и член 7, параграф 1 от Регламент (ЕС) № 492/2011 на Европейския парламент и на Съвета от 5 април 2011 година относно свободното движение на работници в Съюза трябва да се тълкуват в смисъл, че допускат подобни правила, ако извършваната преди това работа в тази друга държава членка не е равностойна, а е просто от полза за изпълнението на посочената длъжност старши лектор постдокторант.
      
         (1)  ОВ C 13, 9.4.2018 г.